**GODIŠNJE IZVJEŠĆE O PROVEDBI PROVEDBENOG PROGRAMA**

 **OPĆINE RAKOVEC ZA RAZDOBLJE 2021. - 2025.**

(Izvještajno razdoblje 01.01.2024. do 31.12.2024. godine)

1. PREGLED STANJA U UPRAVNOM PODRUČJU

U izvješću iskazane su ostvarene vrijednosti pokazatelja rezultata koje se odnose na ključne točke ostvarenja mjera zadanih u okviru strateških ciljeva i mjera navedenih u provedbenom programu.

Provedbenim programom Općine Rakovec definirane su mjere i aktivnosti za praćenje provedbe strateškog planiranja. U okviru devet mjera je dvadeset aktivnosti kroz koje će se pratiti uspješnost strateškog planiranja te provedenih ciljeva i rezultata Provedbenog programa.

Sve mjere iz provedbenog programa za izvještajno razdoblje su u statusu „u tijeku“ te se nalaze u realizaciji programa ili je u pripremi dokumentacija za provođenje.

1. IZVJEŠĆE O NAPRETKU U PROVEDBI MJERA

*Mjera 1. Uređenje naselja i stanovanje*

Ovom mjerom općina u svim selima stvara sadržaje za ugodno, prijateljsko i inspirativno okruženje za sve stanovnike, posebno za djecu, te u tom cilju uređuje društvene domove, javne prostore, dječje igrališta i sakralna obilježja. U izvještajnom razdoblju provedena je natječajna dokumentacija za sanaciju društvenog doma Baničevec i Brezani, s izvođačem radova je potpisan ugovor, te su radovi u tijeku.

*Mjera 2. Komunalno gospodarstvo*

Općina uređuje i gradi komunalnu infrastrukturu koja podiže životni standard stanovnika. U promatranom razdoblju završena je izgradnja III. i IV. dionice nogostupa u Rakovcu kao dio projekta nogostupa od centra Rakovca do skretanja za Hruškovec ukupne duljine 1000 m, te je do sada za isto isplaćeno 143.659,62 EUR. Također, održavane su nerazvrstane ceste za čiju namjenu su izdvojena sredstva u iznosu od 77.695,68 EUR.

*Mjera 3. Odgoj i obrazovanje*

Općina puno ulaže u obrazovanje od uređenja i gradnje školskih objekata, te financiranja prijevoza srednjoškolaca, nabave radnih bilježnica i ostalog školskog pribora za osnovnoškolce, sufinanciranje škole plivanja, te se mjere za obrazovanje provode kontinuirano tokom cijele godine. Također, isplaćena je potpora srednjoškolcima za nabavu udžbenika i ostalog školskog materijala. U izvještajnom razdoblju za ovu svrhu utrošeno je 107.832,35 EUR.

*Mjera 4. Briga o djeci*

Briga o djeci prioritet je općine Rakovec. Općina sufinancira boravak djece u dječjim vrtićima s 150,00 EUR po djetetu, te je za isto u izvještajnom razdoblju isplaćeno za boravak 11 djece. Također, financira program predškole za djecu s područja općine Rakovec. Nadalje, u tijeku su radovi na izgradnji dječjeg vrtića. U izvještajnom razdoblju po ovoj mjeri utrošeno je 432.558,42 EUR.

*Mjera 5. Socijalna skrb*

Za socijalnu skrb općina permanentno osigurava sredstva pomoći. Općina isplaćuje jednokratnu novčanu pomoć za novorođenče u iznosu 530,00 EUR po djetetu, te je u izvještajnom razdoblju isplatila ovu pomoć za devetero novorođene djece. Također, isplaćivana su sredstva za jednokratnu novčanu pomoć socijalno-ugroženim osobama, te su isplaćivane božićnice umirovljenicima. U izvještajnom razdoblju općina je za ovu svrhu utrošila 19.820,09 EUR.

*Mjera 6. Kultura, tjelesna kultura i sport*

Mjerama u kulturi i sportu općina osigurava i podupire kulturni život stanovnika, osigurava sredstva za održavanje i obnovu kulturnih i vjerskih objekata i osigurava sredstva za udruge, te podržava sport i sportska zbivanja u općini. U promatranom razdoblju za programe izdvojeno je 53.787,26 EUR.

*Mjera 7. Protupožarna i civilna zaštita*

Za protupožarnu zaštitu u izvještajnom razdoblju izdvojeno je 17.500,00 EUR za redovne aktivnosti DVD – a Rakovec. Nabavljeno je novo vatrogasnog navalnog vozilo, a za tu aktivnost izdvojena su sredstva u iznosi od 45.000,00 EUR. Također, nabavljena je nova vatrogasna oprema za koju je izdvojen iznos od 3.642,50 EUR. Za civilnu zaštitu isplaćena su sredstva u iznosu od 230,00 EUR.

*Mjera 8. Gospodarski razvoj*

Gradnjom i održavanjem komunalne infrastrukture na području općine, niska stopa prireza i komunalnog doprinosa, te ulaganja u poduzetničkoj zoni Mlaka, mjere su za razvoj gospodarstva i poljoprivrede kao grane gospodarstva. Za ovu mjeru izrađen je Plan razvoja općine.

*Mjera 9. Lokalna uprava i administracija*

Po ovoj mjeri dio imovinsko pravnih odnosa je riješen, dok je dio imovinsko pravnih odnosa u postupku rješavanja. Također, općina je isplatila donaciju Župi Sv. Jurja Rakovec, te donacije Udruzi žena Baničevec, Lovačkom društvu Šljuka. U tijeku je priprema podataka i dokumentacije za rješavanje imovinsko pravnih odnosa.

1. DOPRINOS OSTVARENJU CILJEVA JAVNIH POLITIKA

Osigurali smo provedbu socijalnih usluga kroz odluke za njihovo ostvarenje, a kroz pomoći za rođenje djeteta, sufinanciranje dječjeg vrtića, financiranje male škole, sufinanciranje škole plivanja, zatim kroz nabavu radnih bilježnica i ostalog školskog pribora za sve osnovnoškolce, sufinanciranje prijevoza srednjoškolaca. Osigurali smo redovan rad sustava za zaštitu i spašavanje i zaštitu od požara. Općina osigurava božićnice za sve umirovljenike s područja općine. Brinemo o redovnom radu udruga, zaštiti kulturnih i sakralnih obilježja.

Od važnijih provedbenih mjera u tijeku je natječaj za sanaciju asfalta nerazvrstane ceste u ulici Rakovec. U tijeku je su radovi na izgradnji dječjeg vrtića u Rakovcu, te radovi na sanaciji društvenih domova u Baničevcu i Brezanima.

Zaključno sve se mjere kontinuirano provode unatoč ekonomskim i geopolitičkim okolnostima, a sigurni smo i u daljnje ostvarivanje zadanih mjera u sljedećem izvještajnom razdoblju.

KLASA: 302-01/25-01/01
URBROJ: 238-25-25-1
Rakovec, 06. veljače 2025.

OPĆINSKA NAČELNICA:
Brankica Benc, dipl.oec